text: Dobbelt forstærkning til Sønderjyske
  30 januar 2017 kl. 11.19
  Sønderjyske har med øjeblikkelig virkning sikret sig tilgangen af islandske Eggert Jonsson og danske Nicholas Marfelt.
  Eggert Jonsson er tilbage i dansk fodbold igen. Efter et halvt år hos FC Vestsjælland har han siden sommeren 2015 spillet for Fleetwood Town i den engelske League One.
  Hans Jørgen Haysen, sportschef, Sønderjyske: "Vi har fulgt Eggert tæt siden han spillede for FC Vestsjælland, og jeg glæder mig til at se ham i den lyseblå trøje."
  - Vi har fulgt Eggert tæt, siden han spillede for FC Vestsjælland, og jeg glæder mig til at se ham i den lyseblå trøje, forklarer sportschef hos Sønderjyske Hans Jørgen Haysen i en pressemeddelse mandag.
  28-årige Eggert Jonsson kommer til Sønderjyske efter ophold i både Skotland, Portugal og tre engelske klubber. Han har spillet 19 A-landskampe for vulkanøen siden sin debut mod Danmark tilbage i 2007.
  - Han er arbejdsom og spiller med en kontanthed. En spiller med power og stor duelstyrke. Han vil også styrke os i hovedspillet, udtaler Haysen.
  Hans Jørgen haysen, sportschef, Sønderjyske: "Nicholas er en vanvittigt spændende spiller, som har gennemgået en kæmpe udvikling. En venstrebenet forsvarsspiller, som kan spille flere positioner. Han er hurtig, opportunistisk og god i opbygningsspillet."
  22-årige Nicholas Marfelt betegner Haysen som en ”upcoming man”. Efter skiftet fra Hvidovre IF i sommer har han spillet et flot efterår hos FC Helsingør i 1. Division.
  - Nicholas er en vanvittigt spændende spiller, som har gennemgået en kæmpe udvikling. En venstrebenet forsvarsspiller, som kan spille flere positioner. Han er hurtig, opportunistisk og god i opbygningsspillet, forklarer Hans Jørgen Haysen.
  Begge spillere har mandag morgen gennemført det obligatoriske lægetjek, inden kontrakterne blev underskrevet, og begge er de også tirsdag med i flyveren til Spanien, hvor SønderjyskE er på træningslejr i en uge.
  Sønderjyskes nye spillere
  Fakta Eggert JonssonNationalitet: IslandAlder: 28 år (18.08.1988)Position: MidtbanespillerKontrakt: 2½ år (30.06.2019)Tidligere klubber: KF Fjardabyggdar, Hearts, Wolverhampton, Charlton, Belenenses, FC Vestsjælland, Fleetwood TownFakta Nicholas MarfeltNationalitet: DanmarkAlder: 22 år (15.09.1994)Position: ForsvarsspillerKontrakt: 3½ år (30.06.2020)Tidligere klubber: Hvidovre IF, FC Helsingør
  
  